देश में ये जो सैकड़ों की संख्या में क्षेत्रीय राजनीतिक दल हैं, जैसे कि सपा-बसपा, राजद-जदयू, तृणमूल-झामुमो, द्रमुक-अन्ना द्रमुक, तेदेपा-टीआरएस, शिवसेना-मनसे, अगप-एमएनएफ, अकाली-हविपा, वगैरह-वगैरह, इनमें से किसी से भी हम "अन्तर्राष्ट्रीय समझ" की उम्मीद नहीं रख सकते। यानि इनके ख्याल में कभी यह बात आ ही नहीं सकती कि भारत दुनिया का सबसे बड़ा लोकतंत्र है, दुनिया का सबसे बड़ा चुनाव यहाँ होने जा रहा है और दुनिया के सभी प्रमुख राष्ट्र उत्सुकता के साथ इस ओर देख रहे हैं। ये दल कोल्हू के बैल या कुएँ के मेंढ़क हैं- मुफ्त धोती-साड़ी, दो रुपये किलो अनाज, मुफ्त साइकिल-लैपटॉप से आगे ये नहीं सोच सकते।